Jetzt fehlt nur no dr Name. Mä muess wüsse, dass Chaiseraugscht dozumol äs Buuredorf gsi  isch und de Name Chnulleri isch ä alte Usdruck für: Hinterwäldler, verchnortzt, ängstirnig, Brätt vorem Chopf...  Also Dorfchnulleri. Die hei Geld becho dur d`Induschtrie und wo d`Liebrüti baut worde isch, hets ä Bauboom geh. Churz gseit: Dr Dorfchnulleri wird zum Grossschtadtchnulleri! Die Millionnote mit dr Mischtgable uf dr Larve, zeigt das plötzlichä riichwärde vo de Chnulleris.